Stojan Župljanin

Stojan Župljanin (serbisk kyrillisk: Стојан Жупљанин; født 28. september 1951) er en tidligere bosnisk-serbisk politikommandant som deltok i Borgerkrigen i Jugoslavia. Han hadde ansvar for konsentrasjonsleirer hvor tusenvis av fanger ble holdt under forferdelige forhold og mange drept.

Han ble 2013 dømt til 22 års fengsel for forbrytelser mot menneskeheten.

Han ble født i en serbisk familie i Maslovare i Kotor Varoš i Bosnia-Hercegovina. Under Bosniakrigen var han politikommandant i de serbiske styrkene i Bosnia og hadde ansvar for konsentrasjonsleirer hvor tusenvis av fanger ble holdt under forferdelige forhold og mange drept. Župljanin blir også anklaget for å ha hatt en sentral rolle i den etniske rensningen av de bosnjakiske og bosnisk-kroatiske folkegruppene i Den autonome regionen Krajina.

14. mars 1999 ble han tiltalt for folkemord, forbrytelser mot menneskeheten og krigsforbrytelser ved Det internasjonale krigsforbrytertribunalet for det tidligere Jugoslavia.http://www.un.org/icty/indictment/english/zup-2ai041006.htm I oktober 2005 ble huset hans undersøkt av lokalt politi og EU-styrker, men han ble ikke funnet. Den 11. juni 2008 ble han arrestert i nærheten av Beograd og 21. juni utlevert til krigsforbrytertribunalet i Haag.http://www.aftenposten.no/nyheter/uriks/article2497654.ece I 2013 ble han dømt til 22 års fengsel for forbrytelser mot menneskeheten.

 Referanser 

Kategori:Personer fra regionen Banja Luka
Kategori:Serbere
Kategori:Fødsler i 1951
Kategori:Personer fra jugoslaviakrigene
Kategori:Personer dømt for forbrytelser mot menneskeheten